Ormtjernkampen nasjonalpark

Ormtjernkampen nasjonalpark  er en tidligere norsk nasjonalpark som lå i Gausdal kommune i Innlandet. Parken ble i 2011 innlemmet i den langt større Langsua nasjonalpark på 537 km². Da Ormtjernkampen ble opprettet den 14. juni 1968, var det for å «bevare et naturmiljø med urskog og østlandsk fjellandskap i naturlig tilstand der dyre- og plantelivet får utvikle seg mest mulig fritt, samtidig som området skal gi mulighet for opplevelse av uberørt natur.».Lovdata.no: Verneforskriften Den dekket et område på 8,5 km², og var med god margin Norges minste nasjonalpark. Den grenset opp til Ormtjernsmyra naturreservat.

 Naturforhold 
Nasjonalparken representerte et typisk østnorsk skoglandskap og lå sør/sørvest for Dokkvatnet (776 moh) og nord og nordvest for Ormtjørnet (0,13 km²; 836 mohgausdal.sportsfiske.nu/lake/details) og omfattet selve toppen Ormtjernkampen (1128 moh) og to topper vest for denne. 

Ormtjernkampen stiger bratt opp fra Dokkvatnet. Det er i dette bratte og steinete lendet at man finner den mest karakteristiske urskogen. Barskogen, i da i praksis gran, dominerer de lavere delene av området. Oppe i liene avløses dette av et skrint bjørkebelte som etterhvert glir over i snaufjell.

Området har gode vilkår for flere typer planter. Blandingen av levende og døde trær i urskogområdet, et alpint klima med kjølige somrer og kalde vintrer, og middels årsnedbør gir høg luftfuktighet. Dette gjør at mose, lav og sopp gror godt på bakken og på trærne. Plante- og dyrelivet er typisk for tett østnorsk barskog. Parken har en av Nord-Europas få kjente forekomster av skjeggklokke,http://www.kristvi.net/flora/S/skjeggklokke.htm en slektning av blåklokken.

 Forvaltning og bruk av området 
Området har ingen kjente kulturminner – noe som i og for seg ligger i sakens natur når det er snakk om et lite, avgrenset område med urskog. 

Det er sti fra Ormtjernsetrene opp til toppen av Ormtjernkampen. Det er ingen hytter eller annen tilrettelegging innenfor den tidligere parkens område. 

Utvidelse
Fra 2005 ble det utredet en utvidelse av nasjonalparken til 1365 km² i fjellområdet mellom Gausdal og Øystre Slidre.  Planområdet lå i sju kommuner: Etnedal: 24 km² (2 %); Nordre Land: 47 km²; (3 %); Nord-Fron: 104 km² (7 %); Sør-Fron: 133 km² (10 %); Nord-Aurdal: 137 km² (10 %); Øystre Slidre: 380 km² (28 %) og Gausdal: 540 km² (40 %).Fylkesmannen i Oppland: verneplanprosessen Ormtjernkampen – Skaget    Planprosessen endte opp med Langsua nasjonalpark som ble opprettet 11. mars 2011. Den er på  537,1 km² og ligger i de nevnte kommuner med unntak av Etnedal. Ormtjernkampen nasjonalpark opphørte fra samme dato.Lovdata.no: Forskrift om vern av Langsua nasjonalpark, Øystre Slidre, Nord-Aurdal, Nordre Land, Gausdal, Sør-Fron og Nord-Fron kommuner, Oppland

 Fotnoter og referanser 

Litteratur
 Olav Gjærevoll, Leif Ryvarden mfl. Dovrefjell. Ormtjernkampen. Luther, 1975. (Norges nasjonalparker ; 8). ISBN 82-531-4065-7
 Gunvald Børtnes og Ketil Kohmann. «Ormtjernkampen» I: Den norske turistforenings årbok 1969. 
 Haakon Lie. Ormtjernkampen villmark. Oslo, 1961. (Småskrifter utgitt av Østlandske naturvernforening ; Nr 2).

Eksterne lenker
 Informasjonsside om Ormtjernkampen nasjonalpark hos Direktoratet for naturforvaltning.

Kategori:Verneområder i Gausdal
Kategori:Tidligere nasjonalparker i Norge
Kategori:Verneområder i Innlandet
Kategori:Verneområder opprettet i 1968
Kategori:Opphør i 2011